你係星際貨船 Mallory 7 嘅船長
喺去 New Lindley 嘅途中
收到求救嘅信號
Telic 12 發生爆炸
乘客嘅氧氣好快無曬
當設置攔截路線嗰陣
你檢查咗 Telic 12 嘅艙單
目前正將三十名來自地球貧民區嘅中年人
送往 New Lindley 勞動力中心
佢哋將會喺航天站獲得分配工作
但你駛向 Telic 12 時
又收到第二個求救信號
豪華太空船 Pareto
失去咗一個推進器
正受影響，傾斜向一群小行星帶進發
沒有你嘅幫忙
二十個旅遊途中嘅大學生係命中注定喇
而你只係有時間拯救一艘船
咁你會選擇邊艘船呢？
呢種兩難嘅局面屬於更廣範疇問題嘅例子
就係當救人嘅資源
就比如器官或疫苗面臨短缺嘅情況下
有好多學校研究點樣解決呢啲問題
其中最具影響力嘅解決方法係功利主義
由 Jeremy Bentham
同 John Stuart Mill
首先發展嘅倫理觀念
認為你應該做啲
畀你得到最多幸福感嘅選擇
但係點樣定義同量度幸福感係個難題
比如享樂主義者會講快樂嘅人生
係有最多嘅歡樂同埋最少嘅痛苦
其餘啲人會講，快樂嘅人生
係能夠滿足最多嘅慾望
唔論你點樣定義幸福感
好多人會贊同拯救三十條人命
比救二十條人命，潛在
產生更多嘅幸福感
咁樣做決定係唔係就係足夠咩？
或者，係唔係需要諗啲人
仲有幾多年可以繼續生存呢？
假設預咗人有八十歲命
拯救平均二十歲嘅學生
就等於拯救咗一千二百年嘅壽命
如果拯救平均四十五歲嘅工人呢﹗
就等於救咗一千零五十年嘅壽命
假設其他條件唔變
救咗多啲人嘅生存年數
可以帶來更多嘅幸福感
所以拯救嗰艘細嘅太空船
畀你帶來更多嘅幸福感
如果你覺得咁樣計算太過冷血，
可以試下另一個方法。
哲學家 Derek Parfit 指出
我哋應該將優先權畀啲情況較差嘅人，
由於幫助呢啲人
比起幫助富有嘅人更加重要
從呢個角度睇，最急切嘅係
幫助嗰啲唔能夠滿足基本生活需要嘅人
儘管比起生活富足嘅人更難嚟到幫助
但係要判斷邊個情況較差係更加複雜。
呢種情況下，地球仍然受貧富懸殊
同埋資源分配不公平嘅困擾
嗰啲能夠負擔到 New Lindley 旅行
坐豪華太空船嘅人
毫無疑問係地球上最富裕嘅一批人
對比起嚟，工人係社會嘅低層
為咗生計離家幾個月
喺缺乏資源同埋機會底下
佢哋比起啲富有嘅遊客
已經面對咗更多艱辛嘅處境
係唔係佢哋更值得我哋拯救呢？
睇嚟學生未能夠得到更多嘅人生經驗
佢哋嘅情況又係唔係更差呢？
或者我哋嘅決定
唔應該受任何變數嘅影響好啲
哲學家 John Taurek
出名嘅觀點指出，喺呢種情況下
數字並唔係咁緊要
每一個人都值得我哋關心同埋尊重
所以掟銀仔做決定
拯救邊一啲乘客係最佳嘅方法
雖然睇嚟呢啲方法好隨便
但係對持份者係公平嘅
每一個人都得到同樣嘅拯救機會
有邊個乘客可以指出
掟銀仔嘅做法係唔公平咩？
咁就好難講啦﹗
但係佢哋或者你哋對結果嘅感受
講真就係另一個兩難嘅題目啦！